O tempora! O mores!

«O tempora o mores» er et utsagn av den romerske taleren Cicero (106-43 fvt.) gjengitt i fjerde bok av hans andre tale mot Verres (kapittel 25) og første tale mot Catilina. Uttrykket er oversatt som «Hvilke tider! Hvilke seder!»Beyer, Edvard et al. (1971): Verdens litteraturhistorie. Bind 1: Oldtiden (inntil år 500), Oslo: J. W. Cappelens forlag, s. 462-463 Det er ofte gjengitt som O tempora! O mores! med utropstegn som ikke eksisterte i klassisk latin.

I sin åpningstale mot den romerske politikeren Catilina beklaget Cicero dypt lastefullheten og korrupsjonen i sin tidsalder. Han er frustrert over, til tross for alle bevis som hadde blitt samlet mot Catilina og til tross for at det romerske senatet hadde gitt senatus consultum ultimum, hadde Catilina ennå ikke blitt henrettet. Catilina hadde konspirert for å velte den romerske regjeringen og myrde sin motstandere, blant annet Cicero:

Cicero fortsetter med å beskrive i ulike tider gjennom romersk historie hvor konsuler har drept konspiratører på langt mindre grunnlag, noen ganger – som i tilfellet med den tidligere konsul Lucius Opimius' drap på Gaius Gracchus, en av brødrene Gracchi, – basert på kun quasdam seditionum suspiciones, «bestemte mistanker om opprør» (seksjon 2, linje 3).

Resultatet var Catilina rømte til hæren han hadde samlet og falt i spissen for sine menn, statskuppet ble forpurret, og Cicero ble stående som fedrelandets redningsmann.

 Kulturelle referanser 

Setningen blir fortsatt benyttet som oppgitt utrop mot dagens holdninger og trender, ofte ironisk eller skjevt. For eksempel utropte Flanders i den musikalske, britiske komikerduoen Flanders og Swann «O tempora, O mores - Oh Times, Oh Daily Mirror!»Flanders, M. & Swann, D (1964): At the Drop of Another Hat (after the track All Gall) Uttrykket er også benyttet i det amerikanske skuespillet Inherit the Wind fra 1955 som ble filmatisert i 1960.«Inherit the Wind», hos Internet Movie Database Dramatiseringen er en fiktiv gjengivelse av Scopes-rettergangen fra 1925 da læreren John Scopes ble anklaget for brudd mot delstatens Tennessees Butler-lov som gjorde det ulovlig å undervise om evolusjon i skolen.de Camp, L. Sprague (1968): The Great Monkey Trial, Doubleday, ISBN 0-385-04625-1 Frasen blir i stykket utropt av den kyniske journalisten Hornbeck som en kommentar til byens reaksjonære holdninger mot opplysning og Darwins utviklingslære.

I november 2014 benyttet den amerikanske senatoren Ted Cruz fra Texas en versjon av denne talen i det amerikanske senatet, kun med noen få ord endret, for å kritisere president Barack Obamas bruk av utøvende ordre.Bump, Philip (20. november 2014): «Ted Cruz goes Peak Senate in opposition to Emperor Obama», The Washington Post.

 Referanser 

 Eksterne lenker 

 Full tekst fra latinske Wikisource

Kategori:Latinske ord og uttrykk